18 Bibele e ile ya bolela esale pele hore batho e ne e tla ba baithati le ho ba ba meharo “matsatsing a ho qetela” a lefatshe la Satane. (2 Tim. 3:1, 2) Empa rona Bakreste, re lokela ho sebetsa ka thata ho hodisa lerato la rona ho Jehova, ho Bakreste mmoho le rona esita le ho rata nnete e ka Bibeleng. Ke nnete hore ka dinako tse ding re ka nna ra se dumellane le badumedi mmoho le rona dinthong tse itseng tse sa reng letho. Empa re thaba hakakaang ha bohle ka phuthehong ba susumetswa ke lerato hore ba rarolle diqabang dife kapa dife tse ka nnang tsa hlaha! (Baef. 4:32; Bakol. 3:14) Kahoo, e se eka le ka mohla re ka se dumelle lerato la rona ho fola! Ho e na le hoo, e se eka re ka tswela pele ho rata Jehova ho tloha pelong, re rate Lentswe la hae, esita le ho rata barababo rona.